
Παροχή Λογιστικών Υπηρεσιών στο ΕΚΠΑΑ, έτους 2019
Το ΕΚΠΑΑ προτίθεται να συνάψει σύμβαση με λογιστή για παροχή λογιστικών υπηρεσιών στο ΕΚΠΑΑ για το έτος 2019. 

Ο ανάδοχος θα πρέπει να παρέχει στο ΕΚΠΑΑ κάθε λογιστική υπηρεσία που θα του αναθέτει όπως:
· Η εισήγηση στη διοίκηση κανονισμών και διαδικασιών για την διεκπεραίωση οικονομικών θεμάτων που υπάγονται στο σκοπό του ΕΚΠΑΑ. Ενδεικτικά αναφέρεται η διαδικασία για ένταξη σε σύμβαση escrow, η διαδικασία πληρωμής μισθοδοσίας ειδικών περιπτώσεων, κλπ

· Η εισήγηση στη διοίκηση νομοθετικών παρεμβάσεων σε ανακύπτοντα προβλήματα οικονομικής και φορολογικής φύσεως, που αφορούν στην λειτουργία του ΕΚΠΑΑ.

· Η νομική και λογιστική κατοχύρωση των εφαρμοζόμενων από το ΕΚΠΑΑ φορολογικών και λογιστικών κανόνων σε ανακύπτοντα προβλήματα εφαρμογής και επίλυσή τους κατά την εκταμίευση των ποσών προς τους διάφορους σκοπούς και δράσεις. Η εισήγηση για χειρισμό ειδικών περιπτώσεων και η απάντηση προς τους εμπλεκόμενους.

· Η παροχή συμβουλών για την εφαρμογή της ισχύουσας φορολογικής, ασφαλιστικής, οικονομικής, λογιστικής νομοθεσίας σε θέματα Φορολογίας Εισοδήματος, Κρατήσεων, ΚΒΣ, ΚΦΑΣ, ΜΥΦ, ΦΠΑ, ΕΣΠΑ, ΕΑΠ, Μισθοδοσίας, κλπ

· Την τήρηση των προβλεπόμενων λογιστικών κανόνων και διαδικασιών σύμφωνα με την ισχύουσα νομοθεσία, όπως η τήρηση των λογιστικών βιβλίων, η τήρηση λογιστικού αρχείου κλπ.

· Την τήρηση της προβλεπόμενης ασφαλιστικής νομοθεσίας σύμφωνα με την ισχύουσα νομοθεσία, όπως η τήρηση αρχείου μισθοδοσίας κλπ.

· Την υποβολή δηλώσεων που προβλέπονται από την φορολογική νομοθεσία, όπως υποβολή δήλωσης φορολογίας εισοδήματος, ΦΠΑ, ΜΥΦ, παρακρατούμενων, κλπ.

· Την υποβολή δηλώσεων που προβλέπονται από την εργατική και ασφαλιστική νομοθεσία, όπως υποβολή δήλωσης ΑΠΔ προς το ΙΚΑ, και εντύπων προς την Εργάνη και SEPENET.

· Τη σύνταξη και υποβολή δηλώσεων προς την ΕΛΣΤΑΤ ανά τρίμηνο και ετήσια.

· Τη σύνταξη και υποβολή δηλώσεων προς το Γ.Λ.Κ. μηνιαίως και ετήσια.

· Τη σύνταξη και υποβολή καταστάσεων προς την Ενιαία Αρχή Πληρωμών (ΕΑΠ)

· Την τήρηση βιβλίων λογιστικής, τη σύνταξη των Οικονομικών Καταστάσεων βάσει των τηρούμενων βιβλίων λογιστικής, τα οποία υποχρεούται να θέτει στην διάθεση του ΕΚΠΑΑ σε μορφή τόσο έντυπη όσο και σε ηλεκτρονική.

· Τον προσδιορισμό πληρωτέου ποσού τιμολογίων που εκδίδονται στο ΕΚΠΑΑ

· Τη σύνταξη και αποστολή βεβαιώσεων παρακρατούμενων φόρων

· Την επικοινωνία και διεκπεραίωση θεμάτων με τις τράπεζες που συνεργάζεται το ΕΚΠΑΑ

· Τη σύνταξή των ετήσιων οικονομικών καταστάσεων, ήτοι την σύνταξη του Ισολογισμού, του λογαριασμού Γενικής Εκμετάλλευσης, του λογαριασμού Αποτελεσμάτων Χρήσεως, του Πίνακα Διάθεσης Αποτελεσμάτων, του προσαρτήματος των Χρήσεων (απολογισμού των 2017 και 2018). 
· Μετά την ολοκλήρωση και έγκριση των οικονομικών καταστάσεων με τα ισχύοντα Ελληνικά Λογιστικά Πρότυπα, θα ακολουθήσει η σύνταξη των οικονομικών καταστάσεων με Διεθνή Πρότυπα Χρηματοοικονομικής Αναφοράς (I.F.R.S.)

Διάρκεια παροχής υπηρεσιών

Έως 31/12/2019

Κόστος

Το κόστος προϋπολογίζεται έως 20.000€, πλέον ΦΠΑ.

Συνεκτιμάται τυχόν εμπειρία του λογιστή σε ζητήματα φορέων του ευρύτερου δημόσιου τομέα και τυχόν ειδική γνώση στα ειδικότερα ζητήματα που σχετίζονται με τη λειτουργία του ΕΚΠΑΑ.

Τυχόν ενδιαφερόμενοι καλούνται να αποστείλουν ηλεκτρονικά προσφορά και βιογραφικά έως την 21/01/2019 και ώρα 12:00 στην ηλεκτρονική διεύθυνση info-ekpaa@prv.ypeka.gr.

